CELEX: 22022D0190
Language: hu
Date: 2021-12-24 00:00:00
Title: Az EU–PFSZ vegyes bizottság 2/2021 határozata (2021. december 24.) a feldolgozott mezőgazdasági termékek, a halak és a halászati termékek kereskedelmének további liberalizációjáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodás A. pontja által előírt ideiglenes módosítások meghosszabbításáról [2022/190]

2022.2.14.   
               
               
                  HU
               
               
                  Az Európai Unió Hivatalos Lapja
               
               
                  L 32/1
               
            
         AZ EU–PFSZ VEGYES BIZOTTSÁG 2/2021 HATÁROZATA
         (2021. december 24.)
         a feldolgozott mezőgazdasági termékek, a halak és a halászati termékek kereskedelmének további liberalizációjáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodás A. pontja által előírt ideiglenes módosítások meghosszabbításáról [2022/190]
         AZ EU–PFSZ VEGYES BIZOTTSÁG,
         tekintettel a Brüsszelben 1997. február 24-én aláírt, az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra és különösen annak 63. cikke (2) bekezdésére,
         tekintettel a 2011. április 13-án aláírt, a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodásra és különösen annak C. pontja 1. bekezdésének a) pontjára,
         mivel:
         
                     (1)
                  
                  
                     Az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: az ideiglenes társulási megállapodás) 63. cikkének (1) bekezdése hatáskört ad az Európai Unió–Palesztin Hatóság kereskedelmi és együttműködési vegyes bizottságnak (a továbbiakban: a vegyes bizottság), hogy határozatokat hozzon az ideiglenes társulási megállapodásban előírt esetekben, valamint az említett megállapodásban meghatározott célkitűzések elérésének céljából szükséges egyéb esetekben.
                  
               
                     (2)
                  
                  
                     A mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodás (a továbbiakban: a levélváltás formájában létrejött megállapodás) C. pontja (1) bekezdésének a) pontja értelmében a vegyes bizottság határozatot hozhat a levélváltás formájában létrejött megállapodás A. pontjában előírt ideiglenes módosítások meghosszabbításáról.
                  
               
                     (3)
                  
                  
                     Egy ilyen határozat meghozatalára a vegyes bizottság számára nyitvaálló határidő úgy került megállapításra, hogy a gazdasági szereplők alkalmazkodni tudjanak az új helyzethez, és nem érinti a vegyes bizottság mint olyan hatáskörét. Mindkét fél már 2020-ban jelezte azon szándékát, hogy az ideiglenes módosításokat egy további 10 éves időszakra fenn kívánja tartani.
                  
               
                     (4)
                  
                  
                     A vegyes bizottság eljárási szabályzatának 10. cikke lehetőséget biztosít arra, hogy az ülések között írásbeli eljárásban hozzanak határozatokat, ha ezzel mindkét fél egyetért,
                  
               ELFOGADTA EZT A HATÁROZATOT:
         
            1. cikk
            A mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodás A. pontja alapján előírt ideiglenes módosítások egy további 10 éves időszakban alkalmazandók.
         
         
            2. cikk
            
               (1)   Ez a határozat az elfogadásának napján lép hatályba.
               Ezt a határozatot 2022. január 1-jétől kell alkalmazni.
            
            
               (2)   Ezt a határozatot az ideiglenes társulási megállapodás részes feleinek hivatalos nyelvein kell megszövegezni, amely szövegek mindegyike egyaránt hiteles.
            
         
         
            Kelt Brüsszelben, 2021. december 24-én.
            
               
                  a vegyes bizottság részéről
               
               
                  az elnök
               
               HALLERGARD